CELEX: 62011CA0657
Language: hr
Date: 2013-07-11 00:00:00
Title: Predmet C-657/11: Presuda Suda (treće vijeće) od 11. srpnja 2013. (zahtjev za prethodnu odluku Hof van Cassatie van België — Belgija) — Belgian Electronic Sorting Technology NV protiv Bert Peelaers, Visys NV (Direktive 84/450/EEZ i 2006/114/EZ — Zavaravajuće oglašavanje i komparativno oglašavanje — Pojam „oglašavanja” — Registracija i upotreba imena domene — Upotreba metaoznaka u metapodacima internetske stranice)

31.8.2013   
            
            
               HR
            
            
               Službeni list Europske unije
            
            
               C 252/11
            
         Presuda Suda (treće vijeće) od 11. srpnja 2013. (zahtjev za prethodnu odluku Hof van Cassatie van België — Belgija) — Belgian Electronic Sorting Technology NV protiv Bert Peelaers, Visys NV
   (Predmet C-657/11) (1)
   
   (Direktive 84/450/EEZ i 2006/114/EZ - Zavaravajuće oglašavanje i komparativno oglašavanje - Pojam „oglašavanja” - Registracija i upotreba imena domene - Upotreba metaoznaka u metapodacima internetske stranice)
   2013/C 252/18
   Jezik postupka: nizozemski
   
      Sud koji je postavio prethodno pitanje
   
   Hof van Cassatie van België
   
      Stranke u glavnom postupku
   
   
      Tužitelj: Belgian Electronic Sorting Technology NV
   
      Tuženici: Bert Peelaers, Visys NV
   
      Predmet
   
   Zahtjev za prethodnu odluku — Hof van Cassatie van België — Tumačenje čl. 2. Direktive Vijeća 84/450/EEZ od 10. rujna 1984. o usklađivanju zakona i drugih propisa država članica o zavaravajućem oglašavanju (SL L 250, str. 17.) i čl. 2. Direktive 2006/114/EZ Europskog parlamenta i Vijeća od 12. prosinca 2006. o zavaravajućem i komparativnom oglašavanju (SL L 376, str. 21.) — Pojam oglašavanja — Registracija i upotreba imena domene — Upotreba metaoznaka u metapodacima internetske stranice
   
      Izreka
   
   Članak 2. pod 1 Direktive Vijeća 84/450/EEZ od 10. rujna 1984. o zavaravajućem i komparativnom oglašavanju, kako je izmijenjena i dopunjena Direktivom 2005/29/EZ Europskog parlamenta i Vijeća od 11. svibnja 2005., te članak 2. točka (a) Direktive 2006/114/EZ Europskog parlamenta i Vijeća od 12. prosinca 2006. o zavaravajućem i komparativnom oglašavanju trebaju se tumačiti na način da pojam „oglašavanja”, kako je određen tim odredbama, obuhvaća, u okolnostima kakve su u postupku o glavnoj stvari, upotrebu imena domene kao i metaoznaka u metapodacima internetske stranice. S druge strane, istim pojmom nije obuhvaćena, kao takva, registracija imena domene.
   
      (1)  SL C 73, 10.3.2012.